Σταυρωτή Κοζάνης

Η Σταυρωτή είναι οικισμός της Δυτικής Μακεδονίας στην Περιφερειακή Ενότητα Κοζάνης σε υψόμετρο 350 μέτρα.

 Γενικά στοιχεία 
Η Σταυρωτή βρίσκεται δυτικά της τεχνητής λίμνης Πολυφύτου σε υψόμετρο 350 μέτρα και σε απόσταση περίπου 21 χλμ. ΝΔ. της Κοζάνης. Ήταν γνωστή με το όνομα Χασλάρ ή Χασιλάρ στα χρόνια της τουρκοκρατίας και το 1827 υπήρχαν 20 σπίτια μουσουλμάνων. Μετονομάστηκε σε Σταυρωτή το 1928 με το ΦΕΚ 156Α-08/08/1928. Με την ανταλλαγή των πληθυσμών το 1923, εγκαταστάθηκαν 52 οικογένειες (239 άτομα) προσφύγων από τη Μικρά Ασία.

Σύμφωνα με την απογραφή του 2011 διαμένουν 27 κάτοικοι«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10545 (σελ. 71 του pdf). Είναι γεωργικό χωριό. Συνορεύει στα νότια με τον ποταμό Αλιάκμονα. Μετά την κατασκευή της τεχνητής λίμνης του Πολυφύτου, πολλά από τα γειτνιάζοντα στην λίμνη κτήματα μετατράπηκαν από ξερικά σε ποτιστικά και αύξησαν την παραγωγή τους. Καλλιεργούνται σιτηρά, δημητριακά και οπωροκηπευτικά. Ζουν άνθρωποι κυρίως μεγάλης ηλικίας. Σήμερα δεν υπάρχει σχολείο, για αυτό και οι νέοι πηγαίνουν στα μεγάλα αστικά κέντρα.

Το 1994 εγκαινιάσθηκε από τον τότε Μητροπολίτη Σερβίων και Κοζάνης Διονύσιο ο ιερός ναός του Αγίου Πνεύματος, ενώ η θέση του ιερέα χηρεύει.

 Παραπομπές 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης